Alt for mange oplever at miste deres ejendele under en festlig tur i "Gaden". Derfor vil Nordjyllands Politi i 2014 arbejde målrettet for at nedbringe de kedelige episoder. De såkaldte dansetyve stjæler mobiler og penge fra gæsterne i Jomfru Ane Gade, og indsatsen er derfor rettet mod tyveri i festmiljøet i Aalborg Centrum. Målet er at nedsætte antallet af anmeldelser om tyveri fra borger med mindst to procent i forhold til gennemsnittet de seneste tre år. Arbejdet vil bestå af både forebyggelse og kriminalitetsbekæmpelse.
Gæsterne i den festlige gade er jævnligt udsat for såkaldte dansetyve. Derfor skal der kontrolleres mere.